Alfreð Finnbogason

Alfreð Finnbogason (født 1989) er en islandsk tidligere fotballspiller. Han spilte sist for den belgiske klubben  og har tidligere spilt for klubbene Breiðablik, Lokeren, Helsingborgs IF og SC Heerenveen. Finnbogason har spilt flere landskamper for  og på aldersbestemte landslag. I 2026 ble han ansatt som sportssjef i Rosenborg Ballklub.

 Klubbkarriere 
Finnbogason startet sin fotballkarriere med ungdomsfotball hos Ungmennafélagið Fjölnir før han i 2005 gikk videre til Breiðablik. Her ble en del av en samling talenter og senere utenlandsspillere som bestod av Gylfi Sigurðsson, Jóhann Berg Guðmundsson, Elfar Freyr Helgason, Guðmundur Kristjánsson, Kristinn Jónsson, Kristinn Steindórsson og Aron Jóhannsson.KSI.is – Lið í móti   (Besøkt 25. desember 2013) 

 Breiðablik 
Han ble hentet opp i førstelagstroppen i 2007, og gjorde sin debut i den påfølgende sesongen. Under 2009-sesongen av Úrvalsdeild scoret han 13 seriemål på 18 kamper for Breiðablik, noe som gjorde at han ble kåret til årets unge spiller på Island av sine spillerkolleger i serien.Fotbolti.net – Lokahóf KSÍ: Atli Guðnason og Katrín Jónsdóttir best (Publisert 5. oktober 2005, besøkt 25. desember 2013) I tillegg var han på å vinne den islandske cupen Valitor-bikar, som også ble det første trofeet til Breiðablik noensinne.Visir.is – Breiðablik bikarmeistari karla í fyrsta sinn (Publisert 3. oktober 2009, besøkt 25. desember 2013)

Etter 2009-sesongen var Finnbogason på prøvespill hos norske Viking FK, engelske Blackpool FC og den belgiske klubben KRC Genk, dog uten å bli tilbudt noen kontrakt hos noen av dem. I 2010-sesongen ble han delt toppscorer i serien og samtidig hjalp Breiðablik til sitt første seriemesterskapVisir.is – Breiðablik Íslandsmeistari 2010 (Publisert 25. september 2010, besøkt 25. desember 2013), noe som også gjorde at han ble kåret til årets spiller av sine spillerkolleger.KSI.is – Mótamál, Dóra María og Alfreð kosin best    (Publisert 17. oktober 2010, besøkt 25. desember 2013) På grunn av cupseieren i 2009-sesongen ble Breiðablik kvalifisert til UEFA Europa League 2010/11, hvor klubben og Finnbogason møtte skotske Motherwell FC i andre kvalifiseringsrunde (0–2 sammenlaget).Mbl.is – Breiðablik mætir Motherwell (Publisert 21. juni 2010, besøkt 25. desember 2013)

 Lokeren og Helsingborg 
Den 2. november 2010 ble det offentliggjort at den belgiske klubben Lokeren hadde lagt inn et bud på Finnbogason og at tilbudet hadde blitt akseptert av Breiðablik.Fotbolti.net – Alfreð Finnbogason til Lokeren (Av Magnús Már Einarsson. Publisert 3. november 2013, besøkt 25. desember 2013) Etter å ha gjennomført den medisinske testen signerte han under på en kontrakt med en varighet på to og et halvt år den 20. november 2010.Fotbolti.net – Alfreð Finnbogason í Lokeren (Staðfest) (Av Hafliði Breiðfjörð. Publisert 20. november 2010, besøkt 25. desember 2013) Hos Lokeren slet han med å finne målet, noe som resulterte i kun fire mål på 22 seriekamper over to sesonger. Dette resulterte i at han ble lånt ut til den svenske klubben Helsingborgs IF fra mars til august 2012.HD.se – Isländsk stjärna förstärker HIF (Av Tomas Nilsson. Publisert 6. mars 2012, besøkt 25. desember 2013) 

I Helsingborg, ledet av Åge Hareide, deltok han for første gang i Mesterligaen 2012/2013, hvor han under tredje kvalifiseringsrunde scoret ett av målene i sammenlagtseieren over Śląsk Wrocław (6–1).UEFA.com – Helsingborg sink Śląsk with three away goals (Publisert 1. august 2012, besøkt 25. desember 2013) Mot slutten av utlånsperioden var Finnbogason klubbens toppscorer med 12 mål på 17 kamper.

 Heerenveen 
Den 16. august 2012 signerte han under på en treårskontrakt med den nederlandske klubben  etter at klubben kom til enighet med Lokeren.SC-Heerenveen.nl – sc Heerenveen trekt IJslandse spits Finnbogason aan (Publisert 16. august 2012, besøkt 25. desember 2013) Finnbogason debuterte for Heerenveen med to scoringer hjemme mot storklubben Ajax Amsterdam (2–2) og endte opp som den tredje mestscorende i Eredivisie i 2012/2013-sesongen med sine 24 seriemål.433.is – Alfreð tók bronsskóinn í Hollandi  (Av Hörður Snævar Jónsson. Publisert 12. mai 2013, besøkt 25. desember 2013)

 Real Sociedad 
Den 2. juli 2014 ble det offentliggjort at Finnbogason var blitt solgt fra Heerenveen til den spanske klubben Real Sociedad på en overgangssum verdt åtte millioner euro.UEFA.com – Finnbogason set for Real Sociedad switch (Publisert 2. juli 2014, besøkt 16. august 2014)

 Landslagskarriere 
Finnbogason fikk elleve kamper for Island U21 i perioden 2009 til 2011 og scoret totalt fem mål. Hans første mål kom den 8. september 2009 i kampen mot Nord-Irland U21 under kvalifiseringen til U21-EM i fotball for herrer i 2011. Han fikk sin offisielle landslagsdebut for  i en vennskapskamp mot  den 21. mars 2010 (2–0).KSI.is – Leikskýrsla, A karla - VL 2010, Ísland - Færeyjar 2-0   (Besøkt 25. desember 2013 Han scoret sitt første landslagsmål borte mot  den 17. november 2010 (1–3)KSI.is – Leikskýrsla, A karla - VL 2010, Ísrael - Ísland 3-2   (Besøkt 25. desember 2013) Under kvalifiseringen til VM i fotball 2014 (gruppe E) fulgte han opp med to mål mot henholdsvis  og .

Han ble tatt ut i s EM-tropp til EM i Frankrike 2016.Her er alle EM-troppene

Han ble tatt ut i s tropp til VM i fotball 2018 i Russland.

 Etter spillerkarrieren 
Etter at han la opp i 2024 var han teknisk sjef i Breiðablik. I 2026 ble han ansatt som sportssjef i Rosenborg.

 Meritter 
Breiðablik
 Úrvalsdeild (1): 2010
 Valitor-bikar (1): 2009

 Referanser 

 Eksterne lenker 

 Spillerprofil hos Knattspyrnusamband Íslands

Alfred Finnbogason
Kategori:Spillere i Fotball-EM 2016
Kategori:Spillere i Fotball-VM 2018
Kategori:Fotballspillere for Breiðablik UBK
Kategori:Fotballspillere for K.S.C. Lokeren Oost-Vlaanderen
Kategori:Fotballspillere for Helsingborgs IF
Kategori:Fotballspillere for SC Heerenveen
Kategori:Fotballspillere for Real Sociedad
Kategori:Fotballspillere for Olympiakos FC
Kategori:Fotballspillere for FC Augsburg
Kategori:Fotballspillere for Lyngby BK
Kategori:Fotballspillere for KAS Eupen
Alfred Finnbogason
Kategori:Fødsler i 1989